bolesť bedrového klbu
Dobrý deň, mám 20 rokov a uz tyzden ma bolia bedrové kĺby ale len keď si ich dotknem inak nie. Čo mám s tým robiť?
Dobrý deň,
ďakujeme za Vašu otázku.
Medzi najčastejšie príčiny bolesti bedrového kĺbu je preťaženie z jednorazovej aktivity, úraz, alebo dlhodobé preťažovanie. Faktorov, ktoré bolesť môžu spôsobiť je však veľa.
Bolesti bedrového kĺbu sa môžu prejavovať v rôznych oblastiach okolo samotného kĺbu. Určenie presného miesta bolesti môže pomôcť diagnostikovať príčinu. V prípade, že pociťujete bolesť vo vnútri bedrového kĺbu alebo v oblasti slabín, môže to poukazovať na problém so samotným bedrovým kĺbom. Ak cítite bolesť na vonkajšej strane bedier, v hornej časti stehna alebo na vonkajšej strane zadku, môže byť spôsobená problémami s mäkkými tkanivami. Vzhľadom na to, že neuvádzate podrobné informácie o danej bolesti a v našej kompetencii nie je stanoviť diagnózu, je potrebné navštíviť lekára. Ten po dôkladnom vyšetrení určí príčinu bolesti a nastaví adekvátnu liečbu.
Prajem skorú úľavu od ťažkostí.
S pozdravom
PharmDr. Veronika Kiabová